|  |
| --- |
| pozemkový a lesný odbor |
| Dlhý rad 16, 085 01 Bardejov |
|  |

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje/linka | Bardejov |
|  | OU-BJ-PLO-2024/000396 | Ing. Krutáková | 06.05.2024 |

Vec

|  |
| --- |
| Oznámenie platnosti Zásad umiestnenia nových pozemkov pre projekt jednoduchých pozemkových úprav v k.ú. Kríže – miestna cesta  -verejná vyhláška |
| Okresný úrad Bardejov, pozemkový a lesný odbor Bardejov (ďalej len „správny orgán“), ako správny orgán príslušný podľa § 5 ods.4 zákona č.330/1991 Zb. v platnom znení (ďalej aj „zákon o pozemkových úpravách“) v rámci konania o jednoduchých pozemkových úpravách v k.ú. Kríže – miestna cesta, okres Bardejov, kraj Prešovský (ďalej aj „JPU“) podľa § 11 ods.23 zákona o pozemkových úpravách oznamuje, že  **Zásady umiestnenia nových pozemkov pre projekt jednoduchých pozemkových úprav v k.ú. Kríže – miestna cesta zo dňa 17.04.2024**    (ďalej aj „ZUNP“), ktoré vypracovala Ing. Mária Puchalíková a Ing. Rudolf Stanek, Geodézia, s.r.o., Hurbanova 11, 085 01 Bardejov (ďalej len „zhotoviteľ“), ktoré tvoria neoddeliteľnú súčasť (prílohu) tejto verejnej vyhlášky  **s ú p l a t n é.**  Dôvody oznámenia platnosti:    Podľa § 11 ods.23 zákona o pozemkových úpravách, zásady umiestnenia nových pozemkov sú platné, ak s nimi súhlasia účastníci, ktorí vlastnia najmenej dve tretiny výmery pozemkov, na ktorých sú povolené alebo nariadené pozemkové úpravy. Návrh zásad sa zverejní verejnou vyhláškou a doručí sa známym vlastníkom do vlastných rúk. Za súhlas s návrhom zásad sa považuje aj to, ak vlastník nepodá námietku, alebo námietka je neopodstatnená. Okresný úrad oznámi platnosť zásad a platné znenie zásad verejnou vyhláškou na obvyklom mieste v obci; platné zásady doručí združeniu.    V zmysle § 11 ods.23 zákona o pozemkových úpravách, zverejnil správny orgán verejnou vyhláškou č. OU-BJ-PLO-2024/000396 zo dňa 17.04.2024 Návrh zásad umiestnenia nových pozemkov pre obvod JPU v  k. ú. Kríže – miestna cesta. Zároveň doručil každému vlastníkovi, ktorého pobyt je správnemu orgánu známy, Návrh zásad umiestnenia nových pozemkov doporučenou zásielkou do vlastných rúk.  Podľa vyššie citovaného ustanovenia zákona o pozemkových úpravách boli účastníci konania poučení, že k návrhu zásad umiestnenia nových pozemkov môžu podať námietky na správny orgán s tým, že ak námietku nepodajú, alebo námietka nebude opodstatnená, považuje sa to za súhlas s návrhom ZUNP.    S návrhom ZUNP súhlasili vlastníci s výmerou 8831 m2, čo v percentuálnom prepočte na celkovú výmeru 8831 m2 v obvode JPU, je 100%.    Vzhľadom na splnenie podmienok stanovených v § 11 ods. 23 zákona o pozemkových úpravách správny orgán konštatuje, že ZUNP sú platné, nakoľko s nimi súhlasia účastníci konania o JPU, ktorí vlastnia viac ako dve tretiny výmery pozemkov, na ktorých sú JPU povolené.    Oznámenie platnosti ZUNP verejnou vyhláškou sa vykoná tak, že sa písomnosť vyvesí po dobu 15 dní na úradnej tabuli správneho orgánu. Posledný deň tejto lehoty je dňom doručenia. Správny orgán zverejňuje písomnosť súčasne na svojom webovom sídle, ak ho má zriadené a ak je to vhodné aj iným spôsobom v mieste obvyklým, najmä v miestnej tlači, rozhlase alebo na dočasnej úradnej tabuli správneho orgánu na mieste, ktorého sa konanie týka.  Príloha  platné ZUNP    Ing. Vasiľ Fignár  vedúci odboru  Doručuje sa:  -účastníci konania verejnou vyhláškou  1.Okresný úrad Bardejov, pozemkový a lesný odbor, Dlhý rad 17, Bardejov – úradná tabuľa  2.Okresný úrad Bardejov – elektronická tabuľa  3.Okresný úrad Bardejov, Fabasoft-CUET  4.Obec Kríže, Kríže č. 21, 086 04 Kružlov – úradná tabuľa    Vyvesené: ................................................  pečiatka a podpis  Zvesené: ................................................  pečiatka a podpis |
|  |

|  |
| --- |
|  |
|  |
|  |